Official Journal L 341 , 03/12/1987 P. 0035 - 0036

Finnish special edition: Chapter 3 Volume 24 P. 0200

Swedish special edition: Chapter 3 Volume 24 P. 0200



ROZHODNUTIE KOMISIE z 24. novembra 1987, ktorým sa povoľuje výnimka Spolkovej republike Nemecko a stanovujú sa rovnocenné zdravotné podmienky, ktoré sa majú dodržiavať pri rozrábaní čerstvého mäsa (87/562/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 64/433/EHS z 26. júna 1964 o zdravotných otázkach, ktoré ovplyvňujú obchodovanie s čerstvým mäsom v rámci spoločenstva1, naposledy zmenenú a doplnenú smernicou 86/587/EHS2, a najmä na jej článok 13, keďže podľa článku 13 smernice 64/433/EHS môžu byť v súlade s postupom podľa článku 16 na žiadosť udelené výnimky z odseku 45 písm. c) prílohy I ktorémukoľvek členskému štátu, ktorý poskytne podobné záruky; keďže tieto výnimky majú stanoviť zdravotné podmienky, ktoré sú aspoň rovnocenné podmienkam uvedenej prílohy; keďže úrady Spolkovej republiky Nemecko predložili listom z 5. júna 1987 Komisii žiadosť o výnimku z odseku 45 písm. c) prílohy I k smernici 64/433/EHS pre rozrábanie čerstvého hovädzieho, teľacieho a bravčového mäsa; keďže sú v tejto žiadosti navrhnuté zdravotné podmienky; keďže je potrebné, aby zdravotné podmienky stanovené ako alternatíva v požadovanej výnimke pri rozrábaní čerstvého mäsa boli aspoň rovnocenné podmienkam odseku 45 písm. c) prílohy I k smernici 64/433/EHS; keďže zdravotné podmienky navrhované Spolkovou republikou Nemecko sú rovnocenné podmienkam ustanoveným v odseku 45 písm. c) prílohy I k smernici 64/433/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Napriek odseku 45 písm. c) prílohy I k smernici 64/433/EHS môže Spolková republika Nemecko povoliť rozrábanie čerstvého hovädzieho, teľacieho a bravčového mäsa za podmienok ustanovených v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 24. novembra 1987 Za Komisiu Frans ANDRIESSEN podpredseda PRÍLOHA OSOBITNÉ PODMÍIENKY ROZRÁBANIA JATOČNÝCH TIEL HOVÄDZIEHO DOBYTKA A OŠÍPANÝCH 1. Jatočné telá, ktoré pochádzajú z porážacích priestorov, sa po schladení v chladiarňach prevádzkovaných s takou teplotou pri vývode výparníku, ktorá umožňuje schladenie jatočných tiel na vnútornú teplotu + 7 °C počas 48 hodín pri jatočných telách hovädzieho dobytka a 20 hodín pri jatočných telách ošípaných, prepravujú do rozrábkarní, ktorých teplota nepresahuje + 12 °C a ktoré sú umiestnené v rovnakej skupine budov ako chladiarne. 2. Mäso sa prepravuje v rámci jedného úkonu bez prerušenia. 3. Jatočné telá sa umiestňujú do rozrábkarne a vykosťujú pred dosiahnutím vnútornej teploty + 7 °C, pokiaľ k rozrábaniu dôjde do 48 hodín od ukončenia úkonov spojených s porážkou v prípade jatočných tiel hovädzieho dobytka a do 20 hodín v prípade jatočných tiel ošípaných. 4. Čas medzi vstupom mäsa do rozrábkarne a jeho ďalším schladením nesmie presiahnuť 60 minút. 5. Akonáhle sa ukončí rozrábanie a balenie, prepraví sa mäso do príslušných chladiarní. 1 Ú. v. ES 121, 29.7.1964, s. 2012/64. 2 Ú. v. ES L 339, 2.12.1986, s. 26.